title: Odluka Vijeća (EU) 2019/1398 od 10. rujna 2019. o imenovanju triju članova Odbora regija, koje je predložila Talijanska Republika

text:
                  12.9.2019

                  HR

                  Službeni list Europske unije

                  L 235/1

         ODLUKA VIJEĆA (EU) 2019/1398
         od 10. rujna 2019.
         o imenovanju triju članova Odbora regija, koje je predložila Talijanska Republika
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog talijanske vlade,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020. Odlukom Vijeća (EU) 2018/1510 (4)8. listopada 2018. gđa Micaela FANELLI ponovno je imenovana članicom kako bi se u obzir uzeo njezin novi mandat.

                     (2)

                     Dva mjesta članova Odbora regija postala su slobodna istekom mandata gđe Micaele FANELLI i gđe Catiuscie MARINI.

                     (3)

                     Mjesto člana Odbora regija postalo je slobodno istekom mandata na temelju kojeg je predložen g. Matteo Luigi BIANCHI (Sindaco del Comune di Morazzone (VA)),

               DONIJELO JE OVU ODLUKU:

            Članak 1.
            Sljedeće osobe imenuju se kao članovi u Odbor regija do kraja tekućeg mandata koji istječe 25. siječnja 2020.:

                        —

                        gđa Virginia RAGGI, Sindaco di Roma Capitale,

                        —

                        g. Alberto CIRIO, Presidente della Regione Piemonte,

                        —

                        g. Matteo Luigi BIANCHI, Consigliere del Comune di Morazzone (VA) (promjena mandata).

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 10. rujna 2019.

                  Za Vijeće

                  Predsjednica

               T. TUPPURAINEN

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).

            (4)  Odluka Vijeća (EU) 2018/1510 od 8. listopada 2018. o imenovanju dvaju članova Odbora regija koje je predložila Talijanska Republika (SL L 255, 11.10.2018., str. 15.).


title: Odluka (EU) 2019/1526 Europskog parlamenta od 26. ožujka 2019. o zaključenju poslovnih knjiga Agencije Europske unije za temeljna prava za financijsku godinu 2017.

text:
               27.9.2019

               HR

               Službeni list Europske unije

               L 249/304

      ODLUKA (EU) 2019/1526 EUROPSKOG PARLAMENTA
      od 26. ožujka 2019.
      o zaključenju poslovnih knjiga Agencije Europske unije za temeljna prava za financijsku godinu 2017.
      EUROPSKI PARLAMENT,

                  —

                  uzimajući u obzir završnu godišnju računovodstvenu dokumentaciju Agencije Europske unije za temeljna prava za financijsku godinu 2017.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Agencije Europske unije za temeljna prava za financijsku godinu 2017., s odgovorom Agencije (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti temeljnih transakcija, koju je podnio Revizorski sud za financijsku godinu 2017., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 12. veljače 2019. o razrješnici koju Agencija treba dobiti za izvršenje proračuna za financijsku godinu 2017. (05825/2019 – C8-0070/2019),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

                  —

                  uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (4), a posebno njezin članak 70.,

                  —

                  uzimajući u obzir Uredbu Vijeća (EZ) br. 168/2007 od 15. veljače 2007. o osnivanju Agencije Europske unije za temeljna prava (5), a posebno njezin članak 21.,

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

                  —

                  uzimajući u obzir članak 94. Poslovnika i Prilog IV. Poslovniku,

                  —

                  uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A8-0136/2019),

         1.

            odobrava zaključenje poslovnih knjiga Agencije Europske unije za temeljna prava za financijsku godinu 2017.;

         2.

            nalaže svojem predsjedniku da ovu Odluku proslijedi direktoru Agencije Europske unije za temeljna prava, Vijeću, Komisiji i Revizorskom sudu te da je da na objavu u Službenom listu Europske unije (serija L).

               Predsjednik

            Antonio TAJANI

               Glavni tajnik

            Klaus WELLE

         (1)  SL C 434, 30.11.2018., str. 169.

         (2)  SL C 434, 30.11.2018., str. 169.

         (3)  SL L 298, 26.10.2012., str. 1.

         (4)  SL L 193, 30.7.2018., str. 1.

         (5)  SL L 53, 22.2.2007., str. 1.

         (6)  SL L 328, 7.12.2013., str. 42.


Odluka Komisije od 23/01/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9095 - UPL / ARYSTA LIFESCIENCE) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 22/10/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9552 - BP / CHINA NATIONAL AVIATION FUEL GROUP / CNAF AIR BP GENERAL AVIATION FUEL COMPANY) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (ZVSP) 2019/2112 od 9. prosinca 2019. o izmjeni Odluke (ZVSP) 2017/2303 u potpori daljnjoj provedbi Rezolucije Vijeća sigurnosti UN-a 2118 (2013) i Odluke Izvršnog vijeća OPCW-a EC-M-33/DEC.1 o uništenju sirijskog kemijskog oružja u okviru provedbe Strategije EU-a za sprečavanje širenja oružja za masovno uništenje

text:
                  10.12.2019

                  HR

                  Službeni list Europske unije

                  L 318/159

         ODLUKA VIJEĆA (ZVSP) 2019/2112
         od 9. prosinca 2019.
         o izmjeni Odluke (ZVSP) 2017/2303 u potpori daljnjoj provedbi Rezolucije Vijeća sigurnosti UN-a 2118 (2013) i Odluke Izvršnog vijeća OPCW-a EC-M-33/DEC.1 o uništenju sirijskog kemijskog oružja u okviru provedbe Strategije EU-a za sprečavanje širenja oružja za masovno uništenje
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 28. stavak 1. i članak 31. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 12. prosinca 2017. donijelo Odluku (ZVSP) 2017/2303 (1).

                     (2)

                     Odlukom (ZVSP) 2017/2303 predviđeno je provedbeno razdoblje u trajanju od 12 mjeseci za aktivnosti iz njezina članka 1. stavka 2. od datuma sklapanja sporazuma o financiranju iz njezina članka 3. stavka 3.

                     (3)

                     Vijeće je 10. prosinca 2018. donijelo Odluku (ZVSP) 2018/1943 (2) kojom je provedbeno razdoblje Odluke (ZVSP) 2017/2303 produljeno za 12 mjeseci.

                     (4)

                     Organizacija za zabranu kemijskog oružja (OPCW), koja je odgovorna za tehničku provedbu projekta koji se podupire Odlukom (ZVSP) 2017/2303, zatražila je 24. lipnja 2019. ovlaštenje Unije za produljenje provedbenog razdoblja Odluke (ZVSP) 2017/2303 za 24 mjeseca na ukupno 48 mjeseci.

                     (5)

                     Tim dodatnim produljenjem provedbenog razdoblja Odluke (ZVSP) 2017/2303 OPCW-u bi se omogućilo nastavljanje provedbe aktivnosti iz članka 1. stavka 2. te odluke nakon datuma prestanka važenja utvrđenog u članku 5. stavku 2. te ostvarivanje planiranih ciljeva tih aktivnosti, među ostalim unapređenje kapaciteta OPCW-a za rješavanje prijetnje koju predstavlja uporaba kemijskog oružja.

                     (6)

                     Zatražena izmjena Odluke (ZVSP) 2017/2303 odnosi se na njezin članak 5. stavak 2. i odjeljak 8. Priloga toj odluci u kojem bi trebalo izmijeniti upućivanje na trajanje projekta.

                     (7)

                     Nastavak aktivnosti iz članka 1. stavka 2. Odluke (ZVSP) 2017/2303, kako se posebice navodi u zahtjevu OPCW-a od 24. lipnja 2019., mogao bi se provesti bez utjecaja na resurse.

                     (8)

                     Odluku (ZVSP) 2017/2303 trebalo bi stoga izmijeniti odgovarajućim produljenjem njezina trajanja radi omogućavanja daljnje provedbe aktivnosti iz članka 1. stavka 2. te odluke,

               DONIJELO JE OVU ODLUKU:

            Članak 1.
            Odluka (ZVSP) 2017/2303 mijenja se kako slijedi:

                        1.

                        Članak 5. stavak 2. zamjenjuje se sljedećim:

                                    „2.

                                    Ova Odluka prestaje važiti 48 mjeseci nakon datuma sklapanja sporazuma o financiranju između Komisije i OPCW-a iz članka 3 stavka 3. ili prestaje važiti šest mjeseci nakon njezina stupanja na snagu ako se do tada ne sklopi taj sporazum o financiranju.

                        2.

                        Tekst odjeljka 8. Priloga zamjenjuje se sljedećim:
                        „Procijenjeno trajanje
                        Predviđa se da će projekt trajati 48 mjeseci.”

            Članak 2.
            Ova Odluka stupa na snagu na dan donošenja.

            Sastavljeno u Bruxelles 9. prosinca 2019.

                  Za Vijeće

                  Predsjednik

               J. BORRELL FONTELLES

            (1)  Odluka Vijeća (ZVSP) 2017/2303 od 12. prosinca 2017. u potpori daljnjoj provedbi Rezolucije Vijeća sigurnosti UN-a 2118 (2013) i Odluci Izvršnog vijeća OPCW-a EC‐M 33/DEC.1 o uništenju sirijskog kemijskog oružja u okviru provedbe Strategije EU-a za sprečavanje širenja oružja za masovno uništenje (SL L 329, 13.12.2017., str. 55.).

            (2)  Odluka Vijeća (ZVSP) 2018/1943 od 10. prosinca 2018. o izmjeni Odluke (ZVSP) 2017/2303 o potpori daljnjoj provedbi Rezolucije Vijeća sigurnosti UN-a 2118 (2013) i Odluci Izvršnog vijeća OPCW-a EC-M-33/DEC.1 o uništenju sirijskog kemijskog oružja u okviru provedbe Strategije EU-a za sprečavanje širenja oružja za masovno uništenje (SL L 314, 11.12.2018., str. 58.).


Odluka Komisije od 23/01/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9612 - CENTRAL GROUP / SIGNA PRIME / MAHIS JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (ZVSP) 2020/155 od 24. listopada 2019. o potpisivanju i sklapanju, u ime Unije, Sporazuma između Europske unije i Savezne Republike Somalije o statusu misije Europske unije za izgradnju sposobnosti u Somaliji (EUCAP Somalia)

text:
                  6.2.2020

                  HR

                  Službeni list Europske unije

                  L 34/3

         ODLUKA VIJEĆA (ZVSP) 2020/155
         od 24. listopada 2019.
         o potpisivanju i sklapanju, u ime Unije, Sporazuma između Europske unije i Savezne Republike Somalije o statusu misije Europske unije za izgradnju sposobnosti u Somaliji (EUCAP Somalia)
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 37. u vezi s člankom 218. stavcima 5. i 6. Ugovora o funkcioniranju Europske unije,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 16. srpnja 2012. donijelo Odluku 2012/389/ZVSP (1) o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR).

                     (2)

                     U članku 8. Odluke 2012/389/ZVSP predviđa se da je status misije EUCAP NESTOR i njezina osoblja, uključujući, prema potrebi, povlastice, imunitete i sva dodatna jamstva potrebna za dovršetak i neometano funkcioniranje misije EUCAP NESTOR, predmet sporazuma sklopljenog na temelju članka 37. Ugovora o Europskoj uniji i u skladu s postupkom utvrđenim u članku 218. Ugovora o funkcioniranju Europske unije.

                     (3)

                     Predsjednik prijelazne savezne vlade Republike Somalije 15. srpnja 2012. u pismu Visokom predstavniku Unije za vanjske poslove i sigurnosnu politiku potvrdio je da će se prava i obveze iz sporazuma o statusu misije Atalanta koju vodi EU, sklopljenog 31. prosinca 2008., također primjenjivati na misiju EUCAP NESTOR, njezino osoblje, njezine objekte i njezinu imovinu.

                     (4)

                     Vijeće je 12. prosinca 2016. u Odluci (ZVSP) 2016/2240 (2) odlučilo da bi se misija EUCAP NESTOR trebala usredotočiti na pružanje pomoći Somaliji u jačanju njezinih sposobnosti za pomorsku sigurnost kako bi mogla učinkovitije izvršavati pomorsko pravo. Odlukom (ZVSP) 2016/2240 misija EUCAP NESTOR preimenovana je u misiju EUCAP Somalia. Stoga se činilo primjerenim sa Saveznom Republikom Somalijom sklopiti službeni sporazum o statusu misije u pogledu misije EUCAP Somalia.

                     (5)

                     Vijeće je 12. travnja 2018. donijelo odluku o odobravanju otvaranja pregovora sa Saveznom Republikom Somalijom o sporazumu o statusu misije Europske unije za izgradnju sposobnosti u Somaliji (EUCAP Somalia).

                     (6)

                     Unija i Savezna Republika Somalija u pregovorima su dogovorile sporazum o statusu misije EUCAP Somalia u Saveznoj Republici Somaliji.

                     (7)

                     Sporazum bi trebalo odobriti u ime Unije,

               DONIJELO JE OVU ODLUKU:

            Članak 1.
            Sporazum između Europske unije i Savezne Republike Somalije o statusu misije Europske unije za izgradnju sposobnosti u Somaliji (EUCAP Somalia) („Sporazum”) odobrava se u ime Unije.
            Tekst Sporazuma priložen je ovoj Odluci.

            Članak 2.
            Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma radi obvezivanja Unije.

            Članak 3.
            Ova Odluka stupa na snagu na dan donošenja.

            Sastavljeno u Luxembourgu 24. listopada 2019.

                  Za Vijeće

                  Predsjednica

               A.-K. PEKONEN

            (1)  Odluka Vijeća 2012/389/ZVSP od 16. srpnja 2012. o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR) (SL L 187, 17.7.2012., str. 40.).

            (2)  Odluka Vijeća (ZVSP) 2016/2240 od 12. prosinca 2016. o izmjeni Odluke 2012/389/ZVSP o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR) (SL L 337, 13.12.2016., str. 18.).


title: Odluka Vijeća od 25. svibnja 2020. o donošenju stajališta Vijeća o nacrtu izmjene proračuna br. 4 Europske unije za financijsku godinu 2020. 2020/C 178 I/01

text:
                  28.5.2020

                  HR

                  Službeni list Europske unije

                  CI 178/1

         ODLUKA VIJEĆA
         od 25. svibnja 2020.
         o donošenju stajališta Vijeća o nacrtu izmjene proračuna br. 4 Europske unije za financijsku godinu 2020.
         (2020/C 178 I/01)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 314., u vezi s Ugovorom o osnivanju Europske zajednice za atomsku energiju, a posebno njegov članak 106.a,
         uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (1), a posebno njezin članak 44.,
         budući da:

                     —

                     proračun Unije za financijsku godinu 2020. konačno je donesen 27. studenoga 2019. (2),

                     —

                     Komisija je 30. travnja 2020. podnijela prijedlog koji sadrži nacrt izmjene proračuna br. 4 za opći proračun za financijsku godinu 2020.,

                     —

                     važno je omogućiti brzo donošenje nacrta izmjene proračuna br. 4/2020 radi pružanja pomoći iz Fonda solidarnosti Europske unije dotičnim državama članicama pogođenima prirodnim katastrofama, uzimajući u obzir i situaciju u pogledu bolesti COVID-19, zbog koje su financije tih država članica već pod povećanim pritiskom. Stoga je u skladu s člankom 3. stavkom 3. Poslovnika Vijeća opravdano skratiti osmotjedno razdoblje za obavješćivanje nacionalnih parlamenata utvrđeno u članku 4. Protokola br. 1,

               ODLUČILO JE:

            Jedini članak
            Stajalište Vijeća o nacrtu izmjene proračuna br. 4 Europske unije za financijsku godinu 2020. doneseno je 25. svibnja 2020.
            Cjeloviti tekst dostupan je za čitanje ili preuzimanje na internetskim stranicama Vijeća: http://www.consilium.europa.eu/.

            Sastavljeno u Bruxellesu 25. svibnja 2020.

                  Za Vijeće

                  Predsjednik

               G. GRLIĆ RADMAN

            (1)  SL L 193, 30.7.2018., str. 1.

            (2)  SL L 57, 27.2.2020., str. 1.


Odluka Komisije od 25/05/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9797 - AUNDE GROUP / TOYOTA BOSHOKU / TB KAWASHIMA AUTOMOTIVE TEXTILE (INDIA) JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (ZVSP) 2020/902 od 29. lipnja 2020. o izmjeni Odluke 2013/354/ZVSP o Policijskoj misiji Europske unije za palestinska područja (EUPOL COPPS)

text:
                  30.6.2020

                  HR

                  Službeni list Europske unije

                  L 207/30

         ODLUKA VIJEĆA (ZVSP) 2020/902
         od 29. lipnja 2020.
         o izmjeni Odluke 2013/354/ZVSP o Policijskoj misiji Europske unije za palestinska područja (EUPOL COPPS)
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 3. srpnja 2013. donijelo Odluku 2013/354/ZVSP (1) kojom se misija EUPOL COPPS nastavlja od 1. srpnja 2013.

                     (2)

                     Vijeće je 28. lipnja 2019. donijelo Odluku (ZVSP) 2019/1114 (2) kojom je Odluka 2013/354/ZVSP izmijenjena i produljena od 1. srpnja 2019. do 30. lipnja 2020.

                     (3)

                     Politički i sigurnosni odbor („PSO”) postigao je dogovor 28. ožujka 2019. i potvrdio 16. travnja 2020. da bi misiju trebalo produljiti s istim mandatom za daljnje razdoblje od 12 mjeseci, do 30. lipnja 2021., pri čemu se podrazumijeva da će misija biti predmetom strateškog preispitivanja čim to okolnosti dopuste.

                     (4)

                     Misiji EUPOL COPPS trebalo bi dodijeliti financijski referentni iznos za to novo jednogodišnje razdoblje.

                     (5)

                     Nadalje, PSO postigao je dogovor 14. svibnja 2020. da bi g. Kauko AALTOMAA, koji je 28. rujna 2017. Odlukom Političkog i sigurnosnog odbora (ZVSP) 2017/1802 (3) imenovan voditeljem misije i čiji je mandat 2. srpnja 2019. Odlukom Političkog i sigurnosnog odbora (ZVSP) 2019/1165 (4) produljen do 30. lipnja 2020., trebao nastaviti obavljati tu funkciju do 30. rujna 2020.

                     (6)

                     Odluku 2013/354/ZVSP trebalo bi na odgovarajući način izmijeniti.

                     (7)

                     Misija EUPOL COPPS provodit će se u kontekstu situacije koja se može pogoršati i koja bi mogla ugroziti ostvarenje ciljeva vanjskog djelovanja Unije kako su određeni u članku 21. Ugovora,

               DONIJELO JE OVU ODLUKU:

            Članak 1.
            Odluka 2013/354/ZVSP mijenja se kako slijedi:

                        1.

                        u članku 6. dodaje se sljedeći stavak::

                           „8.   G. Kauko AALTOMAA voditelj je misije za razdoblje od 1. srpnja 2020. do 30. rujna 2020.”.

                        2.

                        u članku 12. stavku 1. dodaje se sljedeći podstavak:
                        „Financijski referentni iznos namijenjen pokrivanju rashoda povezanih s misijom EUPOL COPPS za razdoblje od 1. srpnja 2020. do 30. lipnja 2021. iznosi 12 651 893,91 EUR.”.

                        3.

                        u članku 15. treći stavak zamjenjuje se sljedećim:
                        „Prestaje važiti 30. lipnja 2021.”.

            Članak 2.
            Ova Odluka stupa na snagu na dan donošenja.
            Primjenjuje se od 1. srpnja 2020.

            Sastavljeno u Bruxellesu 29. lipnja 2020.

                  Za Vijeće

                  Predsjednica

               A. METELKO-ZGOMBIĆ

            (1)  Odluka Vijeća 2013/354/ZVSP od 3. srpnja 2013. o Policijskoj misiji Europske unije za palestinska područja (EUPOL COPPS) (SL L 185, 4.7.2013., str. 12.).

            (2)  Odluka Vijeća (ZVSP) 2019/1114 od 28. lipnja 2019. o izmjeni Odluke 2013/354/ZVSP o Policijskoj misiji Europske unije za palestinska područja (EUPOL COPPS) (SL L 176, 1.7.2019., str. 5.).

            (3)  Odluka Političkog i sigurnosnog odbora (ZVSP) 2017/1802 od 28. rujna 2017. o imenovanju voditelja Policijske misije Europske unije za palestinska područja (EUPOL COPPS) (EUPOL COPPS/1/2017) (SL L 259, 7.10.2017., str. 20.).

            (4)  Odluka Političkog i sigurnosnog odbora (ZVSP) 2019/1165 od 2. srpnja 2019. o produljenju mandata voditelja Policijske misije Europske unije za palestinska područja (EUPOL COPPS) (EUPOL COPPS/1/2019) (SL L 182, 8.7.2019., str. 43.).


title: Odluka Vijeća (EU) 2020/963 od 26. lipnja 2020. o sklapanju Protokola o izmjeni Euro-mediteranskog sporazuma o zračnom prometu između Europske zajednice i njezinih država članica, s jedne strane, i Kraljevine Maroka, s druge strane, kako bi se uzelo u obzir pristupanje Republike Bugarske i Rumunjske Europskoj uniji

text:
                  6.7.2020

                  HR

                  Službeni list Europske unije

                  L 214/1

         ODLUKA VIJEĆA (EU) 2020/963
         od 26. lipnja 2020.
         o sklapanju Protokola o izmjeni Euro-mediteranskog sporazuma o zračnom prometu između Europske zajednice i njezinih država članica, s jedne strane, i Kraljevine Maroka, s druge strane, kako bi se uzelo u obzir pristupanje Republike Bugarske i Rumunjske Europskoj uniji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 6. točkom (a) i člankom 218. stavkom 8. prvim podstavkom,
         uzimajući u obzir Akt o pristupanju Republike Bugarske i Rumunjske Europskoj uniji, a posebno njegov članak 6. stavak 2.,
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     Vijeće je 5. prosinca 2004. ovlastilo Komisiju da u pregovorima dogovori Euro-mediteranski sporazum o zračnom prometu između Europske zajednice i njezinih država članica i Kraljevine Maroka.

                     (2)

                     Euro-mediteranski sporazum o zračnom prometu između Europske zajednice i njezinih država članica, s jedne strane, i Kraljevine Maroka, s druge strane (2) („Sporazum”) potpisan je u Bruxellesu 12. prosinca 2006.

                     (3)

                     Ugovor o pristupanju Republike Bugarske i Rumunjske Europskoj uniji potpisan je u Luxembourgu 25. travnja 2005., a stupio je na snagu 1. siječnja 2007.

                     (4)

                     Protokol o izmjeni Sporazuma potreban je kako bi se uzelo u obzir pristupanje Republike Bugarske i Rumunjske Europskoj uniji.

                     (5)

                     Protokol je potpisan 18. lipnja 2012.

                     (6)

                     Kao posljedica stupanja na snagu Ugovora iz Lisabona 1. prosinca 2009. Europska unija zamijenila je i naslijedila Europsku zajednicu.

                     (7)

                     Protokol bi trebalo odobriti,

               DONIJELO JE OVU ODLUKU:

            Članak 1.
            Protokol o izmjeni Euro-mediteranskog sporazuma o zračnom prometu između Europske zajednice i njezinih država članica, s jedne strane, i Kraljevine Maroka, s druge strane, kako bi se uzelo u obzir pristupanje Republike Bugarske i Rumunjske Europskoj uniji („Protokol”) odobrava se u ime Europske unije i njezinih država članica (3).

            Članak 2.
            Predsjednik Vijeća u ime Unije i njezinih država članica šalje obavijest predviđenu u članku 4. Protokola (4) i daje sljedeću izjavu:

               „Kao posljedica stupanja na snagu Ugovora iz Lisabona 1. prosinca 2009. Europska unija zamijenila je i naslijedila Europsku zajednicu te od tog datuma ostvaruje sva prava i preuzima sve obveze Europske zajednice. Stoga se upućivanja na ‚Europsku zajednicu’ ili ‚Zajednicu’ u tekstu Sporazuma i Protokola prema potrebi trebaju čitati kao upućivanja na ‚Europsku uniju’ ili ‚Uniju’.”

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 26. lipnja 2020.

                  Za Vijeće

                  Predsjednica

               A. METELKO-ZGOMBIĆ

            (1)  Suglasnost od 17. lipnja 2020. (još nije objavljeno u Službenom listu).

            (2)  SL L 386, 29.12.2006., str. 57.

            (3)  Tekst Protokola objavljen je u SL L 200, 27.7.2012., str. 25., zajedno s Odlukom o potpisivanju i privremenoj primjeni.

            (4)  Glavno tajništvo Vijeća objavit će datum stupanja na snagu Protokola u Službenom listu Europske unije.


title: Odluka Vijeća (EU) 2020/964 od 26. lipnja 2020. o stajalištu koje treba zauzeti u ime Europske unije u okviru Vijeća članova Međunarodnog vijeća za masline u pogledu trgovinskih normi koje se primjenjuju na maslinova ulja i ulja komine maslina

text:
                  6.7.2020

                  HR

                  Službeni list Europske unije

                  L 214/3

         ODLUKA VIJEĆA (EU) 2020/964
         od 26. lipnja 2020.
         o stajalištu koje treba zauzeti u ime Europske unije u okviru Vijeća članova Međunarodnog vijeća za masline u pogledu trgovinskih normi koje se primjenjuju na maslinova ulja i ulja komine maslina
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Međunarodni sporazum o maslinovu ulju i stolnim maslinama iz 2015. („Sporazum”) potpisan je u ime Unije u skladu s Odlukom Vijeća (EU) 2016/1892 (1)18. studenoga 2016. u sjedištu Ujedinjenih naroda u New Yorku, podložno njegovu kasnijem sklapanju. Sporazum je privremeno stupio na snagu 1. siječnja 2017. u skladu s njegovim člankom 31. stavkom 2.

                     (2)

                     Sporazum je sklopljen u ime Unije 17. svibnja 2019. Odlukom Vijeća (EU) 2019/848 (2).

                     (3)

                     Na temelju članka 7. stavka 1. Sporazuma Vijeće članova Međunarodnog vijeća za masline („Vijeće članova”) treba donositi odluke o izmjeni trgovinskih normi koje se primjenjuju na maslinova ulja i ulja komine maslina.

                     (4)

                     Vijeće članova tijekom svojeg 111. zasjedanja od 29. lipnja do 3. srpnja 2020. treba donijeti odluke o izmjeni trgovinskih normi koje se primjenjuju na maslinova ulja i ulja komine maslina („odluke o izmjeni”).

                     (5)

                     Primjereno je utvrditi stajalište koje treba zauzeti u ime Unije u okviru Vijeća članova jer će odluke o izmjeni imati pravne učinke na Uniju u pogledu međunarodne trgovine s drugim članovima Međunarodnog vijeća za masline (IOC) te će moći presudno utjecati na sadržaj prava Unije, konkretno na tržišne standarde za maslinovo ulje koje je donijela Komisija na temelju članka 75. Uredbe (EU) br. 1308/2013 Europskog parlamenta i Vijeća (3).

                     (6)

                     Odluke o izmjeni koje treba donijeti Vijeće članova odnose se na umetanje sheme odlučivanja povezane s delta-7-stigmastenolom za rafinirana maslinova ulja i maslinova ulja koja se sastoje od rafiniranih maslinovih ulja i djevičanskih maslinovih ulja te izmjenu naslova, margina preciznosti te brojki i kromatograma. O odlukama o izmjeni opsežno su raspravljali znanstvenici i stručnjaci u području maslinova ulja iz Komisije i iz država članica. Odlukama o izmjeni pridonijet će se međunarodnom usklađivanju normi za maslinovo ulje i uspostavit će se okvir kojim će se osigurati pošteno tržišno natjecanje u trgovini proizvodima iz sektora maslinova ulja. Stoga bi odluke o izmjeni trebalo poduprijeti. Zbog toga će biti potrebne izmjene Uredbe Komisije (EEZ) br. 2568/91 (4).

                     (7)

                     Ako donošenje odluka o izmjeni tijekom 111. zasjedanja Vijeća članova bude odgođeno zbog nemogućnosti pojedinih članova da daju svoje odobrenje, stajalište da se podupre donošenje odluka o izmjeni trebalo bi zauzeti u ime Unije u okviru mogućeg postupka donošenja odluka Vijeća članova razmjenom prepiske, na temelju članka 10. stavka 6. Sporazuma. Postupak donošenja odluka razmjenom prepiske trebalo bi pokrenuti prije sljedećeg redovnog zasjedanja Vijeća članova u studenome 2020.

                     (8)

                     Kako bi se zaštitili interesi Unije, ako postoji vjerojatnost da će na stajalište koje treba zauzeti u ime Unije utjecati nove znanstvene ili tehničke informacije iznesene prije ili tijekom 111. zasjedanja Vijeća članova, predstavnicima Unije u Vijeću članova trebalo bi omogućiti da zahtijevaju odgodu donošenja odluka o izmjeni trgovinskih normi za kasniju sjednicu,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Vijeća članova tijekom njegova 111. zasjedanja od 29. lipnja do 3. srpnja 2020. ili u okviru postupka donošenja odluka Vijeća članova razmjenom prepiske, koji treba pokrenuti prije njegova sljedećeg redovnog zasjedanja u studenome 2020., u pogledu trgovinskih normi koje se primjenjuju na maslinova ulja i ulja komine maslina jest da se podupre donošenje odluka od strane Vijeća članova o izmjeni trgovinskih normi koje se primjenjuju na maslinova ulja i ulja komine maslina (5).

            Članak 2.
            Ako postoji vjerojatnost da će na stajalište iz članka 1. utjecati nove znanstvene ili tehničke informacije iznesene prije ili tijekom 111. zasjedanja Vijeća članova, Unija zahtijeva da se donošenje odluka od strane Vijeća članova o izmjeni trgovinskih normi koje se primjenjuju na maslinova ulja i ulja komine maslina odgodi dok se ne utvrdi stajalište Unije na temelju tih novih informacija.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 26. lipnja 2020.

                  Za Vijeće

                  Predsjednica

               A. METELKO-ZGOMBIĆ

            (1)  Odluka Vijeća (EU) 2016/1892 od 10. listopada 2016. o potpisivanju, u ime Europske unije, i privremenoj primjeni Međunarodnog sporazuma o maslinovu ulju i stolnim maslinama iz 2015. (SL L 293, 28.10.2016., str. 2.).

            (2)  Odluka Vijeća (EU) 2019/848 od 17. svibnja 2019. o sklapanju, u ime Europske unije, Međunarodnog sporazuma o maslinovu ulju i stolnim maslinama iz 2015. (SL L 139, 27.5.2019., str. 1.).

            (3)  Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.).

            (4)  Uredba Komisije (EEZ) br. 2568/91 od 11. srpnja 1991. o karakteristikama maslinovog ulja i ulja komine maslina te o odgovarajućim metodama analize (SL L 248, 5.9.1991., str. 1.).

            (5)  Vidjeti dokument 8457/20 na http://register.consilium.europa.eu.


Odluka Komisije od 11/02/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9641 - SNAM / FSI / OLT) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 15/04/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9769 - VW GROUP / MUNICH RE GROUP / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća od 3. srpnja 2020. o imenovanju članova Znanstvenog i tehničkog odbora 2020/C 223 I/01

text:
                  7.7.2020

                  HR

                  Službeni list Europske unije

                  CI 223/1

         ODLUKA VIJEĆA
         od 3. srpnja 2020.
         o imenovanju članova Znanstvenog i tehničkog odbora
         (2020/C 223 I/01)
         VIJEĆE EUROPSKE UNIJE,
         uzimajući u obzir Ugovor o osnivanju Europske zajednice za atomsku energiju, a posebno njegov članak 134. stavak 2.,
         nakon savjetovanja s Europskom komisijom,
         budući da:

                     (1)

                     Vijeće je Odlukom od 6. studenoga 2018. (1) imenovalo članove Znanstvenog i tehničkog odbora („Odbor”) za razdoblje od 6. studenoga 2018. do 6. studenoga 2023.

                     (2)

                     Nakon povlačenja Ujedinjene Kraljevine Velike Britanije i Sjeverne Irske iz Europske unije i iz Europske zajednice za atomsku energiju („Euratom”) te u skladu s člankom 50. stavkom 3. Ugovora o Europskoj uniji, koji se na Euratom primjenjuje na temelju članka 106.a Ugovora o osnivanju Europske zajednice za atomsku energiju., i člankom 7. stavkom 1. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (2), mandati triju članova Odbora koje je predložila Ujedinjena Kraljevina Velike Britanije i Sjeverne Irske, g. Franka BRISCOA, g. Martina MURRAYJA i gđe Fione RAYMENT, postali su slobodni. Stoga bi trebalo imenovati tri nova člana za preostalo razdoblje njihovih mandata,

               DONIJELO JE OVU ODLUKU:

            Članak 1.
            Sljedeće osobe imenuju se članovima Znanstvenog i tehničkog odbora do 6. studenoga 2023.:

                        —

                        g. Andris ANSPOKS,

                        —

                        g. Emmanuel SINAGRA,

                        —

                        gđa Beata TYBURSKA-PUESCHEL.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 3. srpnja 2020.

                  Za Vijeće

                  Predsjednik

               M. ROTH

            (1)  Odluka Vijeća od 6. studenoga 2018. o imenovanju članova Znanstvenog i tehničkog odbora (SL C 403, 9.11.2018., str. 2.).

            (2)  SL L 29, 31.1.2020., str. 7.


title: Odluka Komisije (EU) 2020/1301 оd 17. rujna 2020. o odobravanju, u ime Europske unije, izmjene Dodatka 1. Prilogu XIII. Sporazumu o trgovini između Europske unije i njezinih država članica, s jedne strane, i Kolumbije, Ekvadora i Perua, s druge strane

text:
                  18.9.2020

                  HR

                  Službeni list Europske unije

                  L 304/6

         ODLUKA KOMISIJE (EU) 2020/1301
         оd 17. rujna 2020.
         o odobravanju, u ime Europske unije, izmjene Dodatka 1. Prilogu XIII. Sporazumu o trgovini između Europske unije i njezinih država članica, s jedne strane, i Kolumbije, Ekvadora i Perua, s druge strane
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Odluku Vijeća 2012/735/EU od 31. svibnja 2012. o potpisivanju, u ime Unije, i privremenoj primjeni Sporazuma o trgovini između Europske unije i njezinih država članica, s jedne strane, i Kolumbije i Perua, s druge strane (1), a posebno njezin članak 4.,
         budući da:

                     (1)

                     Sporazum o trgovini između Europske unije i njezinih država članica, s jedne strane, i Kolumbije i Perua, s druge strane (2) (dalje u tekstu „Sporazum”) privremeno se primjenjuje s Peruom od 1. ožujka 2013. (3), a s Kolumbijom od 1. kolovoza 2013. (4) Ekvador je Sporazumu pristupio Protokolom o pristupanju (5), koji se privremeno primjenjuje od 1. siječnja 2017. (6)

                     (2)

                     Člankom 209. Sporazuma predviđa se mogućnost dodavanja novih oznaka zemljopisnog podrijetla u Dodatak 1. Prilogu XIII. Sporazumu nakon dovršetka postupka u vezi s prigovorom i ispitivanja oznaka zemljopisnog podrijetla kako je navedeno u njegovu članku 208.

                     (3)

                     Kolumbija je Uniji podnijela zahtjev za dodavanje novih oznaka zemljopisnog podrijetla u Dodatak 1. Prilogu XIII. Sporazumu. Unija je dovršila postupak u vezi s prigovorom i ispitivanje dviju novih oznaka zemljopisnog podrijetla Kolumbije.

                     (4)

                     Člankom 257. stavkom 2. Sporazuma predviđa se da je Pododbor za intelektualno vlasništvo, koji su osnovale stranke u skladu s člankom 257. stavkom 1. Sporazuma, odgovoran za ocjenjivanje informacija iz članka 209. Sporazuma te za predlaganje izmjena Dodatka 1. Prilogu XIII. Sporazumu Odboru za trgovinu koji su osnovale stranke u skladu s člankom 12. stavkom 1. Sporazuma.

                     (5)

                     Pododbor za intelektualno vlasništvo ocijenio je 28. srpnja 2020. informacije o dvjema novim oznakama zemljopisnog podrijetla Kolumbije i Odboru za trgovinu predložio da u skladu s time izmijeni Dodatak 1. Prilogu XIII. Sporazumu.

                     (6)

                     Člankom 13. stavkom 1. točkom (d) Sporazuma utvrđuje se da je Odbor za trgovinu odgovoran za ocjenu i donošenje odluka predviđenih Sporazumom o svim pitanjima koja mu upute specijalizirana tijela osnovana u skladu sa Sporazumom.

                     (7)

                     Na temelju članka 14. stavka 3. Sporazuma u slučajevima iz članka 12. stavka 4., sve odluke usvajaju stranka EU i dotična andska zemlja potpisnica i proizvode pravni učinak samo između navedenih stranaka, pod uvjetom da takve odluke ne utječu na prava i obveze druge andske zemlje potpisnice. Predmet je obuhvaćen odredbama članka 12. stavka 4. jer se odnosi isključivo na bilateralni odnos između stranke EU i Kolumbije te se o njemu raspravljalo na bilateralnom sastanku Pododbora za intelektualno vlasništvo.

                     (8)

                     Dodatak 1. Prilogu XIII. Sporazumu trebalo bi stoga izmijeniti, a izmjene bi trebalo odobriti u ime Unije,

               ODLUČILA JE:

            Članak 1.
            Izmjene Dodatka 1. Prilogu XIII. Sporazumu o trgovini između Europske unije i njezinih država članica, s jedne strane, i Kolumbije, Ekvadora i Perua, s druge strane, utvrđene u Nacrtu odluke Odbora za trgovinu, odobravaju se u ime Europske unije.
            Nacrt Odluke Odbora za trgovinu utvrđen je u Prilogu ovoj Odluci.

            Članak 2.
            Voditelj delegacije Unije u Odboru za trgovinu ovlašten je odobriti odluku tog odbora u ime Europske unije.

            Članak 3.
            Ova se Odluka objavljuje u Službenom listu Europske unije.
            Odluka Odbora za trgovinu nakon donošenja objavljuje se u Službenom listu Europske unije.

            Sastavljeno u Bruxellesu 17. rujna 2020.

                  Za Komisiju

                  Predsjednica

               Ursula VON DER LEYEN

            (1)  SL L 354, 21.12.2012., str. 1.

            (2)  Protokol o pristupanju uz Sporazum o trgovini između Europske unije i njezinih država članica, s jedne strane, i Kolumbije i Perua, s druge strane (SL L 354, 21.12.2012., str. 3.).

            (3)  Obavijest o privremenoj primjeni Sporazuma o trgovini između Europske unije i njezinih država članica, s jedne strane, i Kolumbije i Perua, s druge strane, od strane Europske unije i Perua (SL L 56, 28.2.2013., str. 1.).

            (4)  Obavijest o privremenoj primjeni Sporazuma o trgovini između Europske unije i njezinih država članica, s jedne strane, i Kolumbije i Perua, s druge strane, od strane Europske unije i Kolumbije (SL L 201, 26.7.2013., str. 7.).

            (5)  Informacije u vezi sa stupanjem na snagu Sporazuma između Europske unije i Narodne Republike Kine o ukidanju viza za kratkotrajni boravak za nositelje diplomatskih putovnica (SL L 356, 24.12.2016., str. 3.).

            (6)  Obavijest o privremenoj primjeni između Europske unije i Republike Ekvadora Protokola o pristupanju uz Sporazum o trgovini između Europske unije i njezinih država članica, s jedne strane, i Kolumbije i Perua, s druge strane, kako bi se uzelo u obzir pristupanje Ekvadora (SL L 358, 29.12.2016., str. 1.).

            PRILOG

                  ODLUKA br. […]/2020 ODBORA ZA TRGOVINU
                  od […] 2020.
                  o izmjeni Dodatka 1. Prilogu XIII. Sporazumu o trgovini između Europske unije i njezinih država članica, s jedne strane, i Kolumbije, Ekvadora i Perua, s druge strane
                  ODBOR ZA TRGOVINU,
                  uzimajući u obzir Sporazum o trgovini između Europske unije i njezinih država članica, s jedne strane, i Kolumbije, Ekvadora i Perua, s druge strane, a posebno njegov članak 13. stavak 1. točku (d),
                  budući da:

                              (1)

                              Kolumbija je 16. prosinca 2016. podnijela Uniji zahtjev za dodavanje novih oznaka zemljopisnog podrijetla u Dodatak 1. Prilogu XIII. Sporazumu u skladu s člankom 209. Sporazuma. Unija je dovršila postupak u vezi s prigovorom i ispitivanje dviju novih oznaka zemljopisnog podrijetla Kolumbije.

                              (2)

                              U skladu s člankom 257. stavkom 2. Sporazuma Pododbor za intelektualno vlasništvo ocijenio je na sastanku stranke EU i Kolumbije 28. srpnja 2020. informacije o dvjema novim oznakama zemljopisnog podrijetla Kolumbije i je Odboru za trgovinu predložio da u skladu s time izmijeni Dodatak 1. Prilogu XIII. Sporazumu.

                              (3)

                              Dodatak 1. Prilogu XIII. Sporazumu trebalo bi stoga izmijeniti.

                              (4)

                              Odluka o izmjeni Dodatka 1. Prilogu XIII. Sporazumu može se donijeti na sastanku Odbora za trgovinu na kojem su sudjelovale stranka EU i Kolumbija, u skladu s člankom 14. stavkom 3. Sporazuma o trgovini, jer se odnosi isključivo na njihov bilateralni odnos i ne utječe na prava i obveze drugih andskih zemalja potpisnica,

                        ODLUČIO JE:

                     Članak 1.
                     U tablici pod točkom (a) „Oznake zemljopisnog podrijetla Kolumbije za poljoprivredne i prehrambene proizvode, vina, žestoka alkoholna pića i aromatizirana vina” u Dodatku 1. Prilogu XIII. Sporazumu dodaju se unosi iz Priloga ovoj Odluci.

                     Članak 2.
                     Ovu Odluku, sastavljenu u dva primjerka, potpisuju predstavnici Odbora za trgovinu koji su ovlašteni djelovati u ime stranaka za potrebe izmjene Sporazuma. Ova Odluka stupa na snagu od datuma zadnjeg potpisa.
                     Ova Odluka stupa na snagu na dan donošenja.

                     Sastavljeno u

                        Za Odbor za trgovinu

                           Voditelj delegacije EU-a

                           Voditelj delegacije Kolumbije

            PRILOG

                        ARROZ DE LA MESETA DE IBAGUÉ

                        Riža

                        CAFÉ DE SANTANDER

                        Kava


title: Odluka (EU) 2020/1306 Europske središnje banke od 16. rujna 2020. o privremenom isključenju određenih izloženosti prema središnjim bankama iz mjere ukupne izloženosti s obzirom na pandemiju bolesti COVID-19 (ECB/2020/44)

text:
                  21.9.2020

                  HR

                  Službeni list Europske unije

                  L 305/30

         ODLUKA (EU) 2020/1306 EUROPSKE SREDIŠNJE BANKE
         od 16. rujna 2020.
         o privremenom isključenju određenih izloženosti prema središnjim bankama iz mjere ukupne izloženosti s obzirom na pandemiju bolesti COVID-19 (ECB/2020/44)
         UPRAVNO VIJEĆE EUROPSKE SREDIŠNJE BANKE,
         Uzimajući u obzir Ugovor o funkcioniranju Europske unije,
         Uzimajući u obzir Uredbu Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (1), a posebno njezin članak 4. stavak 1. točku (d),
         Uzimajući u obzir Uredbu Vijeća (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (2), a posebno njezin članak 500.b,
         Budući da:

                     (1)

                     Okvir Basel III uveo je jednostavan i transparentan omjer financijske poluge koji se ne temelji na riziku kao vjerodostojnu dodatnu mjeru uz kapitalne zahtjeve koji se temelje na riziku. Standard omjera financijske poluge koji je Bazelski odbor za nadzor banaka (BCBS) objavio u prosincu 2017. (dalje u tekstu: „BCBS-ov standard omjera financijske poluge“) predviđa da, radi omogućavanja provedbe monetarnih politika, određena država može, po vlastitom nahođenju, privremeno izuzeti pričuve središnjih banaka iz mjere izloženosti omjera financijske poluge u izuzetnim makroekonomskim okolnostima.

                     (2)

                     BCBS-ov standard omjera financijske poluge je prvi puta proveden u zakonodavstvo Unije Uredbom (EU) br. 575/2013. Članak 430. Uredbe (EU) br. 575/2013 nalaže institucijama da dostave nadležnim tijelima određene informacije o omjeru financijske poluge i njegovim sastavnim dijelovima, a članak 451. te Uredbe nalaže institucijama da objave određene informacije u vezi njihovog omjera financijske poluge i njihovog upravljanja rizikom prekomjerne financijske poluge.

                     (3)

                     Uredba (EU) br. 575/2013 je izmijenjena Uredbom (EU) 2019/876 Europskog parlamenta i Vijeća (3), između ostalog, kako bi odražavala izmjene BCBS-ovog standarda omjera financijske poluge kako bi se na međunarodnoj razini osigurali jednaki uvjeti za institucije koje imaju poslovni nastan u Uniji, ali posluju izvan Unije, te kako bi se osiguralo da omjer financijske poluge ostane djelotvorna dopuna kapitalnim zahtjevima koji se temelje na riziku. Uredba (EU) 2019/876 je uvela zahtjev za omjer financijske poluge kako bi se dopunio sustav izvješćivanja i objavljivanja u pogledu omjera financijske poluge. Ova je Uredba također uvela mogućnost privremenog isključivanja određenih izloženosti prema središnjim bankama iz izračuna mjere ukupne izloženosti institucije te kako bi se olakšala provedba monetarnih politika. Ove izmjene u okviru omjera financijske poluge, uključujući diskrecijsko pravo na isključivanje određenih izloženosti prema središnjim bankama iz mjere ukupne izloženosti počinju se primjenjivati 28. lipnja 2021.

                     (4)

                     Uredba (EU) br. 575/2013 je u međuvremenu dodatno izmijenjena Uredbom (EU) 2020/873 Europskog parlamenta i Vijeća (4), između ostalog, kako bi omogućila privremeno isključenje određenih izloženosti prema središnjim bankama iz izračuna mjere ukupne izloženosti institucije prije 28. lipnja 2021. – odnosno prije nego što se izmjene zahtjeva omjera financijske poluge donesene Uredbom (EU) 2019/876 započnu primjenjivati. Posebno, članak 500.b Uredbe (EU) br. 575/2013 dozvoljava da institucija isključi određene izloženosti prema središnjoj banci institucije iz mjere ukupne izloženosti ako je nadležno tijelo institucije utvrdilo, nakon savjetovanja s odnosnom središnjom bankom, i javno objavilo da postoje iznimne okolnosti u kojima je isključenje opravdano kako bi se olakšalo provođenje monetarnih politika. Članak 500.b se primjenjuje od 27. lipnja 2020.

                     (5)

                     Iako su se financijska tržišta stabilizirala od travnja 2020., uvjeti financiranja u europodručju su stroži nego početkom ove godine, zbog većih prinosa na obveznice i nižih cijena vlasničkih instrumenata. Situacija uzrokovana pandemijom koronavirusa (COVID-19), kao i posljedična i trajna potreba za visokim stupnjem prilagodbe monetarne politike, te krhkost i ranjivost gospodarstava europodručja i prijenosnog kanala monetarne politike utemeljenog na bankama, opravdavaju mišljenje Upravnog vijeća Europske središnje banke (ESB) da postoje izuzetne okolnosti koje opravdavaju privremeno isključenje, do 27. lipnja 2021., određenih izloženosti prema središnjim bankama Eurosustava iz izračuna mjera ukupne izloženosti institucija kako bi se olakšala provedba monetarnih politika za potrebe članka 500.b Uredbe (EU) br. 575/2013.

                     (6)

                     Izloženosti koje su mogu isključiti sastoje se od kovanica i novčanica koje predstavljaju valutu u nadležnosti središnje banke i imovinu koja predstavlja potraživanja prema središnjoj banci - uključujući pričuve koje se drže u središnjoj banci – u mjeri u kojoj su ove izloženosti bitne za prijenos i stoga provedbu monetarne politike. Takve izloženosti uključuju depozite s mogućnosti deponiranja kod središnje banke i salda na računu pričuva kod Eurosustava, uključujući sredstva koja se drže u svrhu udovoljenja zahtjeva minimalnih obveznih pričuva. Izloženosti koje predstavljaju potraživanja prema središnjoj banci koja nisu u vezi s provedbom monetarne politike se ne bi trebale isključiti iz mjere ukupne izloženosti.

                     (7)

                     Očekuje se da bi isključenje temeljem članka 500.b Uredbe (EU) br. 575/2013 do 27. lipnja 2021. određenih izloženosti prema središnjim bankama iz mjere ukupne izloženosti podržalo kreditne institucije u nastavljanju ispunjavanja njihove uloge u financiranju realnog gospodarstva, uz očuvanje ključnih elemenata bonitetnog regulatornog okvira. Isključenost može umanjiti moguća ograničenja povezana s uvođenjem novog zahtjeva za regulatorni kapital i prihvatljive obveze, koji je proveden u Uniji kao izmjena Uredbe (EU) br. 575/2013 putem Uredbe (EU) 2019/876 kako bi prikazao standard ukupnog kapaciteta pokrivanja gubitaka, i ovo je primjenjivo od 28. lipnja 2019. Nadalje, iako se omjer financijske poluge neće primjenjivati do 28. lipnja 2021., isključenje određenih izloženosti prema središnjim bankama iz mjere ukupne izloženosti do tada bi moglo biti korisno iz perspektive jasne komunikacije financijskih informacija. Posebno, institucije bi mogle objaviti svoj omjer financijske poluge i sa i bez utjecaja isključenih izloženosti. Ova informacija bi bila korisna sudionicima financijskih tržišta prilikom procjene mogućih budućih omjera financijske poluge institucija kada se omjer financijske poluge počne primjenjivati 28. lipnja 2021.

                     (8)

                     S ESB-om je, u njegovoj funkciji monetarne politike, provedeno savjetovanje u skladu s člankom 500.b Uredbe (EU) br. 575/2013 u vezi utvrđivanja izuzetnih okolnosti koje opravdavaju isključenje temeljem članka 500.b stavka 1. te Uredbe (5).

               DONIJELO JE OVU ODLUKU:

            Članak 1.
            Definicije
            Pojmovi koji se upotrebljavaju u ovoj Odluci imaju isto značenje kao i pojmovi definirani u Uredbi (EU) br. 575/2013, a također se primjenjuju i sljedeće definicije:

                        (1)

                        „Eurosustav“ znači „Eurosustav“ kako je definiran u Smjernici (EU) 2015/510 Europske središnje banke (ESB/2014/60) (6);

                        (2)

                        „novčani depozit“ znači novčani depozit kako je definiran u Smjernici (EU) 2015/510 (ESB/2014/60);

                        (3)

                        „račun pričuva“ znači račun pričuva kako je definiran u Uredbi (EZ) br. 1745/2003 Europske središnje banke (ESB/2003/9) (7);

                        (4)

                        „minimalne obvezne pričuve“ znače minimalne obvezne pričuve kako se izračunavaju u skladu s Uredbom (EZ9 br. 1745/2003 (ESB/2003/9);

                        (5)

                        „značajni nadzirani subjekt u državi članici europodručja“ znači značajni nadzirani subjekt u državi članici europodručja kako je definiran u Uredbi (EU) br. 468/2014 Europske središnje banke (ESB/2014/17) (8).

            Članak 2.
            Određivanje postojanja izuzetnih okolnosti

               1.   Za potrebe stavka 2. članka 500.b Uredbe (EU) br. 575/2013, ESB je utvrdio da, u skladu sa stavcima 2. i 3., postoje izuzetne okolnosti u kojima je opravdano isključenje izloženosti prema središnjim bankama navedenim u točkama (a) i (b) stavka 1. članka 500.b te Uredbe, iz mjere ukupne izloženosti kako bi se olakšalo provođenje monetarnih politika.

               2.   S obzirom na izloženosti navedene u točki (b) stavka 1. članka 500.b Uredbe (EU) br. 575/2013, određivanje iz stavka 1. primjenjuje se na one izloženosti prema središnjim bankama Eurosustava koje se odnose na depozite koji se drže u okviru mogućnosti deponiranja kod središnje banke ili na salda na računima pričuva, uključujući sredstva za pokriće minimalnih obveznih pričuva.

               3.   Određivanje se primjenjuje na sve institucije koje su značajni nadzirani subjekti u državi članici europodručja.

            Članak 3.
            Stupanje na snagu
            Ova Odluka stupa na snagu petog dana od dana objave u Službenom listu Europske unije.

            Sastavljeno u Frankfurtu na Majni, 16. rujna 2020.

                  Predsjednica ESB-a

               Christine LAGARDE

            (1)  SL L 287, 29.10.2013., str. 63.

            (2)  SL L 176, 27.6.2013., str. 1.

            (3)  Uredba (EU) 2019/876 Europskog parlamenta i Vijeća od 20. svibnja 2019. o izmjeni Uredbe (EU) 575/2013 u pogledu omjera financijske poluge, omjera neto stabilnih izvora financiranja, zahtjeva za regulatorni kapital i prihvatljivih obveza, kreditnog rizika druge ugovorne strane, tržišnog rizika, izloženosti prema središnjoj drugoj ugovornoj strani, izloženosti prema subjektima za zajednička ulaganja, velikih izloženosti, izvještajnim zahtjevima i zahtjevima za objavu, te Uredba (EU) br. 648/2012 (SL L 150, 7.6.2019., str. 1.).

            (4)  Uredba (EU) 2020/873 Europskog parlamenta i Vijeća od 24. lipnja 2020. o izmjeni Uredbi (EU) br. 575/2013 i (EU) 2019/876 u pogledu određenih prilagodbi kao odgovora na pandemiju bolesti COVID-19 (SL L 204, 26.6.2020., str. 4.).

            (5)  https://www.ecb.europa.eu/press/pr/date/2020/html/ecb.pr200917~f3f03398d2.en.html

            (6)  Smjernica (EU) 2015/510 Europske središnje banke od 19. prosinca 2014. o provedbi okvira monetarne politike Eurosustava (ECB/2014/60) (SL L 91, 2.4.2015., str. 3.).

            (7)  Uredba (EZ) br. 1745/2003 Europske središnje banke od 12. rujna 2003. o primjeni odredbi o minimalnim pričuvama (ESB/2003/9) (SL L 250, 2.10.2003., str. 10.).

            (8)  Uredba (EU) br. 468/2014 Europske središnje banke od 16. travnja 2014. o uspostavljanju okvira za suradnju unutar Jedinstvenog nadzornog mehanizma između Europske središnje banke i nacionalnih nadležnih tijela te s nacionalnim imenovanim tijelima (Okvirna uredba o SSM-u) (ECB/2014/17) (SL L 141, 14.5.2014., str. 1.).


title: Odluka Vijeća (ZVSP) 2020/1312 od 21. rujna 2020. o izmjeni Odluke 2013/798/ZVSP o mjerama ograničavanja protiv Srednjoafričke Republike

text:
                  22.9.2020

                  HR

                  Službeni list Europske unije

                  L 308/3

         ODLUKA VIJEĆA (ZVSP) 2020/1312
         od 21. rujna 2020.
         o izmjeni Odluke 2013/798/ZVSP o mjerama ograničavanja protiv Srednjoafričke Republike
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 23. prosinca 2013. donijelo Odluku 2013/798/ZVSP (1) o mjerama ograničavanja protiv Srednjoafričke Republike.

                     (2)

                     Vijeće sigurnosti Ujedinjenih naroda je 28. srpnja 2020. donijelo Rezoluciju 2536 (2020) kojom se proširuju izuzeća od embarga na oružje.

                     (3)

                     Za provedbu određenih mjera potrebno je daljnje djelovanje Unije.

                     (4)

                     Odluku 2013/798/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            U članku 2. stavku 1. Odluke 2013/798/ZVSP točke (g) i (h) zamjenjuju se sljedećim:

                        „(g)

                        prodaju, isporuku, prijenos ili izvoz oružja kalibra 14,5 mm ili manje te streljiva i dijelova posebno izrađenih za takvo oružje, te nenaoružanih kopnenih vojnih vozila i kopnenih vojnih vozila opremljenih oružjem kalibra 14,5 mm ili manje i njihovih rezervnih dijelova te ručnih raketnih bacača i streljiva posebno izrađenog za takvo oružje te pružanje s tim povezane pomoći snagama sigurnosti SAR-a, uključujući državne civilne institucije za izvršavanje zakonodavstva, ako su takvo oružje, streljivo, dijelovi i vozila namijenjeni isključivo za pružanje potpore procesu SSR-a SAR-a ili za upotrebu u tom procesu, u skladu s prethodnom obavijesti Odboru;

                        (h)

                        prodaju, isporuku ili izvoz oružja i druge povezane smrtonosne opreme koji nisu navedeni u članku 2. stavku 1 točki (g) i pružanje s tim povezane pomoći snagama sigurnosti SAR-a, uključujući državne civilne institucije za izvršavanje zakonodavstva, ako su takvo oružje i oprema namijenjeni isključivo za pružanje potpore procesu SSR-a SAR-a ili za upotrebu u tom procesu, u skladu s prethodnim odobrenjem Odbora; ili”.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 21. rujna 2020.

                  Za Vijeće

                  Predsjednik

               J. BORRELL FONTELLES

            (1)  Odluka Vijeća 2013/798/ZVSP od 23. prosinca 2013. o mjerama ograničavanja protiv Srednjoafričke Republike (SL L 352, 24.12.2013., str. 51.).


title: Odluka Vijeća (ZVSP) 2020/1313 od 21. rujna 2020. o izmjeni Odluke (ZVSP) 2020/489 o imenovanju posebnog predstavnika Europske unije za dijalog Beograda i Prištine te druga regionalna pitanja zapadnog Balkana

text:
                  22.9.2020

                  HR

                  Službeni list Europske unije

                  L 308/4

         ODLUKA VIJEĆA (ZVSP) 2020/1313
         od 21. rujna 2020.
         o izmjeni Odluke (ZVSP) 2020/489 o imenovanju posebnog predstavnika Europske unije za dijalog Beograda i Prištine te druga regionalna pitanja zapadnog Balkana
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 33. i članak 31. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 2. travnja 2020. donijelo Odluku (ZVSP) 2020/489 (1) o imenovanju g. Miroslava LAJČÁKA posebnim predstavnikom Europske unije („PPEU”) za dijalog Beograda i Prištine te druga regionalna pitanja zapadnog Balkana. Mandat PPEU-a istječe 31. ožujka 2021.

                     (2)

                     Nakon ponovnog pokretanja dijaloga Beograda i Prištine u srpnju 2020. trebalo bi zaposliti dodatno osoblje u timu PPEU-a. Financijski referentni iznos trebalo bi stoga na odgovarajući način prilagoditi,

               DONIJELO JE OVU ODLUKU:

            Članak 1.
            U članku 5. Odluke (ZVSP) 2020/489 stavak 1. zamjenjuje se sljedećim:

                  „1.   Financijski referentni iznos namijenjen pokrivanju rashoda povezanih s mandatom PPEU-a za razdoblje od 2. travnja 2020. do 31. ožujka 2021. iznosi 1 350 000 EUR.”.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 21. rujna 2020.

                  Za Vijeće

                  Predsjednik

               J. BORRELL FONTELLES

            (1)  Odluka Vijeća (ZVSP) 2020/489 od 2. travnja 2020. o imenovanju posebnog predstavnika Europske unije za dijalog Beograda i Prištine te druga regionalna pitanja zapadnog Balkana (SL L 105, 3.4.2020., str. 3.).


Odluka Komisije od 16/09/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9895 - KKR / WAVES UK DIVESTCO) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 14/09/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9931 - STIRLING SQUARE CAPITAL PARTNERS / TA ASSOCIATES / DOCU NORDIC GROUP) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 01/09/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9891 - HAYFIN CAPITAL MANAGEMENT / FRANS BONHOMME GROUP) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 21/09/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9942 - PARTNERS GROUP / BRIDGEPOINT / ROVENSA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 21/09/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9909 - ISTA INTERNATIONAL / AAREAL BANK / OBJEGO) în temeiul Regulamentului (EZ) nr. 139/2004 al Consiliului (Vjerodostojan je samo tekst na njemačkom jeziku)


Odluka Komisije od 18/09/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9879 - APG / NPS / JMI / BRISA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća od 21. rujna 2020. o imenovanju članova i zamjenikâ članova Savjetodavnog odbora za slobodu kretanja radnika 2020/C 315 I/02

text:
                  23.9.2020

                  HR

                  Službeni list Europske unije

                  CI 315/5

         ODLUKA VIJEĆA
         od 21. rujna 2020.
         o imenovanju članova i zamjenikâ članova Savjetodavnog odbora za slobodu kretanja radnika
         (2020/C 315 I/02)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 492/2011 Europskog parlamenta i Vijeća od 5. travnja 2011. o slobodi kretanja radnika u Uniji (1), a posebno njezine članke 23. i 24.,
         uzimajući u obzir popise kandidata koje su Vijeću podnijele vlade država članica,
         budući da:

                     (1)

                     Odlukama od 28. rujna 2018. (2), 15. listopada 2018. (3), 19. studenoga 2018. (4), 18. veljače 2019. (5) i 14. svibnja 2019. (6) Vijeće je imenovalo članove i zamjenike članova Savjetodavnog odbora za slobodu kretanja radnika („Odbor”) na razdoblje od 25. rujna 2018. do 24. rujna 2020.

                     (2)

                     Članovi ostaju na dužnosti dok ih se ne zamijeni ili ponovno imenuje.

                     (3)

                     Članovi i zamjenici članova Odbora trebali bi biti imenovani na razdoblje od dvije godine,

               DONIJELO JE OVU ODLUKU:

            Članak 1.
            Sljedeće osobe imenuju se članovima i zamjenicima članova Savjetodavnog odbora za slobodu kretanja radnika za razdoblje od 25. rujna 2020. do 24. rujna 2022.:

                        I.

                        PREDSTAVNICI VLADA

                                    Zemlja

                                    Članovi

                                    Zamjenici članova

                                    Belgija

                                    g. Frédéric POUPINEL DE VALENCE
                                    g. Stéphane BALTAZAR LOPES

                                    g. Tom PARYS

                                    Bugarska

                                    g. Hristo SIMEONOV
                                    gđa Tatiana GUEORGUIEVA

                                    g. Atanas KOLCHAKOV

                                    Češka

                                    gđa Anna DUMONT
                                    gđa Petra SILOVSKÁ

                                    gđa Andrea VESELÁ

                                    Danska

                                    g. Stig Hansen NØGAARD
                                    gđa Rikke Mark SEERUP

                                    gđa Louise SØRENSEN

                                    Njemačka

                                    gđa Marie BIELKE
                                    g. Oliver MAOR

                                    gđa Patricia STOLL

                                    Estonija

                                    gđa Annika SEPP
                                    gđa Kadi KANARBIK

                                    gđa Thea TREIER

                                    Irska

                                    gđa Dympna BOYLE

                                    Grčka

                                    g. Georgios NERANTZIS
                                    gđa Maria-Eirini MOUNTAKI

                                    gđa Panagiota STAMATIOU

                                    Španjolska

                                    gđa Ainara DORREMOCHEA FERNÁNDEZ
                                    g. Manuel VELÁZQUEZ FERNÁNDEZ

                                    g. Sancho ÍÑIGUEZ HERNÁNDEZ

                                    Francuska

                                    gđa Olivia MONTEL

                                    gđa Malika EL MESTIRI

                                    Hrvatska

                                    gđa Marija KNEŽEVIĆ KAJARI
                                    g. Petar STRIŽAK

                                    gđa Davorka BUŠKULIĆ LEMIĆ

                                    Italija

                                    Cipar

                                    Latvija

                                    gđa Ilze ZVĪDRIŅA
                                    gđa Svetlana DJAČKOVA

                                    gđa Linda PAUGA

                                    Litva

                                    gđa Rasa MALAIŠKIENĖ
                                    gđa Daiva LIUGIENĖ

                                    gđa Agnė PECIUKEVIČIENĖ

                                    Luksemburg

                                    g. Jonathan PEREIRA NEVES
                                    g. Laurent PEUSCH

                                    gđa Lynda JAMES

                                    Mađarska

                                    Malta

                                    g. Mario XUEREB
                                    g. Wayne BROWNRIGG

                                    Nizozemska

                                    gđa Ghislaine WIDERA
                                    gđa Lydia LOUSBERG

                                    gđa Gaby BLOM-FABER

                                    Austrija

                                    g. Heinz KUTROWATZ
                                    gđa Martha ROJAS-PINEDA

                                    g. Christian LACINA

                                    Poljska

                                    g. Marcin WIATRÓW
                                    gđa Magdalena SWEKLEJ

                                    gđa Agnieszka ZDAK

                                    Portugal

                                    gđa Helena BENTES

                                    Rumunjska

                                    g. Auraş MARINESCU
                                    gđa Carmen ŞTEFAN

                                    g. Bogdan-Tiberius PAŞCA

                                    Slovenija

                                    gđa Nuša MAJHENC
                                    gđa Tanja GAŠPERŠIČ

                                    gđa Mojca GRUDNIK

                                    Slovačka

                                    gđa Andrea VAŇOVIČOVÁ
                                    gđa Martina JANÍKOVÁ

                                    gđa Silvia GATCIOVÁ

                                    Finska

                                    g. Olli SORAINEN
                                    gđa Elina JOHANSSON

                                    g. Jarmo TIUKKANEN

                                    Švedska

                                    gđa Johanna INGSCHÖLD
                                    g. Jens ÖLANDER

                                    gđa Ilja TYKESSON

                        II.

                        PREDSTAVNICI SINDIKATA

                                    Zemlja

                                    Članovi

                                    Zamjenici članova

                                    Belgija

                                    g. Joeri HENS
                                    gđa Nathalie DIESBECQ

                                    Bugarska

                                    gđa Atanaska TODOROVA
                                    g. Aleksandar ZAGOROV

                                    gđa Tzvetomila SABCHEVA

                                    Češka

                                    g. Vít SAMEK

                                    g. Jan ČERMÁK

                                    Danska

                                    gđa Lotte Dickow SCHMIDT
                                    g. Mads BUSCK

                                    gđa Käthe Munk RYOM

                                    Njemačka

                                    gđa Livia HENTSCHEL
                                    gđa Isabella SCHUPP

                                    g. Fritz HEIL

                                    Estonija

                                    gđa Aija MAASIKAS

                                    Irska

                                    g. Gerry LIGHT
                                    gđa Ethel BUCKLEY

                                    g. David JOYCE

                                    Grčka

                                    g. Efthymios KATSIKAS
                                    g. Athanasios VASILOPOULOS

                                    g. Themistoklis GRIGORIADIS

                                    Španjolska

                                    gđa Ana VIÑAS
                                    g. José Antonio MORENO DÍAZ

                                    gđa Ana María CORRAL JUAN

                                    Francuska

                                    gđa Maryline POULAIN
                                    g. Romain LASSERRE

                                    g. Christophe DAGUE

                                    Hrvatska

                                    gđa Ana KRANJAC JULARIĆ
                                    gđa Sunčica BRNARDIĆ

                                    g. David Jakov BABIĆ

                                    Italija

                                    Cipar

                                    Latvija

                                    gđa Nataļja PREISA
                                    g. Kaspars RĀCENĀJS

                                    gđa Linda ROMELE

                                    Litva

                                    gđa Janina MATUIZIENĖ
                                    g. Ričardas GARUOLIS

                                    gđa Eglė ŽUKAUSKAITĖ

                                    Luksemburg

                                    g. Carlos PEREIRA
                                    g. Christophe KNEBELER

                                    gđa Vanessa CORREIA

                                    Mađarska

                                    Malta

                                    g. Chris ATTARD
                                    g. Kenny MUSCAT

                                    Nizozemska

                                    gđa Imke van GARDINGEN
                                    gđa L. van KELLE

                                    gđa C.C.J. MULLER

                                    Austrija

                                    g. Johannes PEYRL
                                    g. Michael TRINKO

                                    gđa Sarah BRUCKNER

                                    Poljska

                                    g. Adam ROGALEWSKI
                                    g. Maciej ZAKROCKI

                                    gđa Katarzyna BARTKIEWICZ

                                    Portugal

                                    g. José Manuel DA LUZ CORDEIRO
                                    g. Fernando José MACHADO GOMES

                                    g. Carlos Manuel DOS ANJOS ALVES

                                    Rumunjska

                                    g. Corneliu CONSTANTINOAIA
                                    g. Liviu APOSTOIU

                                    g. Adrian MARIN

                                    Slovenija

                                    g. Marko TANASIĆ
                                    g. Gregor NOVAK

                                    Slovačka

                                    g. Andrej BUCH
                                    gđa Mária SVOREŇOVÁ

                                    gđa Jana BERINCOVÁ

                                    Finska

                                    gđa Eve KYNTÄJÄ
                                    g. Miika SAHAMIES

                                    gđa Taina VALLANDER

                                    Švedska

                                    gđa Sofia RÅSMAR
                                    gđa Tove NANDORF

                                    gđa Helena LARSSON

                        III.

                        PREDSTAVNICI UDRUGA POSLODAVACA

                                    Zemlja

                                    Članovi

                                    Zamjenici članova

                                    Belgija

                                    gđa Annick HELLEBUYCK
                                    gđa Hilde THYS

                                    gđa Sandra COENEGRACHTS

                                    Bugarska

                                    g. Ivan ZAHARIEV
                                    gđa Jasmina SARAIVANOVA

                                    g. Martin STOYANOV

                                    Češka

                                    gđa Vladimíra DRBALOVÁ
                                    g. Luděk MAZUCH

                                    gđa Jitka HLAVÁČKOVÁ

                                    Danska

                                    gđa Helene TANDERUP
                                    gđa Trine Birgitte HOUGAARD

                                    g. Jørgen BANG-PETERSEN

                                    Njemačka

                                    gđa Carmen Eugenia BÂRSAN
                                    g. Nicolas KELLER

                                    g. Michael STIEFEL

                                    Estonija

                                    gđa Mare HIIESALU
                                    gđa Victoria METS

                                    gđa Piia ZIMMERMANN

                                    Irska

                                    gđa Kara McGANN
                                    gđa Nichola HARKIN

                                    gđa Meadhbh COSTELLO

                                    Grčka

                                    Španjolska

                                    gđa Miriam PINTO LOMENA
                                    gđa Patricia CIREZ MIQUELEIZ

                                    g. Luis MÉNDEZ LÓPEZ

                                    Francuska

                                    gđa Anne VAUCHEZ
                                    g. Joseph LECHNER

                                    gđa Isabelle MAÎTRE

                                    Hrvatska

                                    gđa Vedrana GADO
                                    gđa Iva NAPPHOLZ

                                    gđa Milica JOVANOVIĆ

                                    Italija

                                    Cipar

                                    Latvija

                                    gđa Ilona KIUKUCĀNE
                                    gđa Inese STEPIŅA

                                    g. Jānis PUMPIŅŠ

                                    Litva

                                    gđa Evelina JASAITĖ
                                    gđa Ieva MARCINKEVIČIŪTE

                                    gđa Aušra KERZIENĖ

                                    Luksemburg

                                    g. Philippe HECK
                                    g. François ENGELS

                                    gđa Cristelle BRETNACHER-CERVELLATI

                                    Mađarska

                                    Malta

                                    g. Joe FARRUGIA

                                    Nizozemska

                                    g. Rob SLAGMOLEN
                                    g. A.P.M.G.SCHOENMAECKERS

                                    g. S. FOK

                                    Austrija

                                    gđa Margit KREUZHUBER
                                    gđa Julia KLEIN

                                    gđa Claudia GOLSER

                                    Poljska

                                    g. Jakub BIŃKOWSKI
                                    g. Robert LISICKI

                                    g. Dawid SEIFERT

                                    Portugal

                                    gđa Cristina NAGY MORAIS
                                    g. Nuno BERNARDO

                                    g. Afonso Manuel ALVES E PINHO DE CARVALHO

                                    Rumunjska

                                    gđa Cristina PASAT
                                    gđa Lorena SANDU

                                    gđa Amelia POPESCU

                                    Slovenija

                                    gđa Urška SOJČ
                                    g. Danijel LAMPERGER

                                    gđa Barbara KRIVIC

                                    Slovačka

                                    g. Branislav JANČUŠKA
                                    g. Mário LELOVSKÝ

                                    gđa Zuzana KOHÚTOVÁ

                                    Finska

                                    g. Mikko RÄSÄNEN
                                    g. Mikko VIELTOJÄRVI

                                    gđa Karoliina RASI

                                    Švedska

                                    g. Patrik KARLSSON
                                    g. Tor HATLEVOLL

                                    g. Robert CLOAREC

            Članak 2.
            Članove koji još nisu predloženi Vijeće će imenovati kasnije.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 21. rujna 2020.

                  Za Vijeće

                  Predsjednica

               J. KLOECKNER

            (1)  SL L 141, 27.5.2011., str. 1.

            (2)  Odluka Vijeća od 28. rujna 2018. o imenovanju članova i zamjenikâ članova Savjetodavnog odbora za slobodu kretanja radnika (SL C 366, 10.10.2018., str. 3.).

            (3)  Odluka Vijeća od 15. listopada 2018. o imenovanju članova i zamjenikâ članova Savjetodavnog odbora za slobodu kretanja radnika za Portugal (SL C 376, 18.10.2018., str. 9.).

            (4)  Odluka Vijeća od 19. studenoga 2018. o imenovanju članova i zamjenikâ članova Savjetodavnog odbora za slobodu kretanja radnika za Italiju (SL C 421, 21.11.2018., str. 7.).

            (5)  Odluka Vijeća od 18. veljače 2019. o imenovanju članova i zamjenikâ članova Savjetodavnog odbora za slobodu kretanja radnika za Grčku (SL C 67, 20.2.2019., str. 2.).

            (6)  Odluka Vijeća od 14. svibnja 2019. o imenovanju članova i zamjenikâ članova Savjetodavnog odbora za slobodu kretanja radnika za Mađarsku (SL C 169, 17.5.2019., str. 2.).


title: Odluka Vijeća (EU) 2020/1324 od 21. rujna 2020. o stajalištu koje treba zauzeti u ime Europske unije u okviru Međunarodnog vijeća za žitarice u vezi s pristupanjem Ujedinjene Kraljevine Konvenciji o trgovini žitaricama iz 1995.

text:
                  25.9.2020

                  HR

                  Službeni list Europske unije

                  L 311/6

         ODLUKA VIJEĆA (EU) 2020/1324
         od 21. rujna 2020.
         o stajalištu koje treba zauzeti u ime Europske unije u okviru Međunarodnog vijeća za žitarice u vezi s pristupanjem Ujedinjene Kraljevine Konvenciji o trgovini žitaricama iz 1995.
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Unija je Konvenciju o trgovini žitaricama iz 1995. („Konvencija”) sklopila Odlukom Vijeća 96/88/EZ (1) koja je stupila na snagu 1. srpnja 1995. Konvencija je sklopljena na razdoblje od tri godine.

                     (2)

                     Na temelju članka 33. Konvencije Međunarodno vijeće za žitarice Konvenciju može produljiti na uzastopna razdoblja koja u svakom slučaju nisu dulja od dvije godine. Konvencija je od njezina sklapanja redovito produljivana za daljnja razdoblja od dvije godine. Konvencija je zadnji put produljena odlukom Međunarodnog vijeća za žitarice 10. lipnja 2019. (2) i ostaje na snazi do 30. lipnja 2021.

                     (3)

                     Na temelju članka 27. stavka 2. Konvencije pristupanje Konvenciji otvoreno je vladama svih država pod uvjetima koje Međunarodno vijeće za žitarice smatra primjerenima.

                     (4)

                     Ujedinjena Kraljevina podnijela je 9. travnja 2020. službeni zahtjev za pristupanje Konvenciji od 1. siječnja 2021.

                     (5)

                     Ujedinjena Kraljevina važan je proizvođač žitarica, posebno ječma i pšenice. Ako zahtjev Ujedinjene Kraljevine za pristupanje Konvenciji i sudjelovanje u radu Međunarodnog vijeća za žitarice bude odobren, Ujedinjena Kraljevina bit će članica uvoznica u skladu s člankom 12. Konvencije. Budući da je Unija članica izvoznica, pristupanje Ujedinjene Kraljevine neće utjecati na broj glasova dodijeljen Uniji u svrhu glasanja na temelju članka 12. Konvencije. Međutim, zbog pristupanja Ujedinjene Kraljevine smanjit će se, od financijske godine 2021./2022., broj glasova dodijeljen Uniji na temelju članka 11. Konvencije, koji određuje financijski doprinos članova.

                     (6)

                     Primjereno je utvrditi stajalište koje treba zauzeti u ime Unije u okviru Međunarodnog vijeća za žitarice i odobriti pristupanje Ujedinjene Kraljevine Konvenciji pod uvjetom da pristupanje ne proizvodi učinke prije isteka prijelaznog razdoblja iz članka 126. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (3) te da se Konvencija u odnosu na Ujedinjenu Kraljevinu ne primjenjuje privremeno prije isteka tog prijelaznog razdoblja,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Međunarodnog vijeća za žitarice jest da se odobrava pristupanje Ujedinjene Kraljevine Konvenciji o trgovini žitaricama iz 1995. pod uvjetom da pristupanje ne proizvodi učinke prije isteka prijelaznog razdoblja iz članka 126. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju te da se Konvencija u odnosu na Ujedinjenu Kraljevinu ne primjenjuje privremeno prije isteka tog prijelaznog razdoblja.

            Članak 2.
            Ova je Odluka stupa na snagu na dan donošenja.

            Sastavljeno u Bruxellesu 21. rujna 2020.

                  Za Vijeće

                  Predsjednica

               J. KLOECKNER

            (1)  Odluka Vijeća 96/88/EZ od 19. prosinca 1995. o odobravanju od strane Europske zajednice Konvencije o trgovini žitaricama i Konvencije o pomoći u hrani, koje čine Međunarodni sporazum o žitaricama iz 1995. (SL L 21, 27.1.1996., str. 47.).

            (2)  Odluka Vijeća (EU) 2019/813 od 17. svibnja 2019. o stajalištu koje treba zauzeti u ime Europske unije u Međunarodnom vijeću za žitarice u pogledu produljenja Konvencije o trgovini žitaricama iz 1995. (SL L 133, 21.5.2019., str. 19.).

            (3)  SL L 29, 31.1.2020., str. 7.


title: Odluka Vijeća (EU) 2020/1325 od 21. rujna 2020. o stajalištu koje treba zauzeti u ime Europske unije u okviru Konvencije o budućoj multilateralnoj suradnji u ribarstvu sjeveroistočnog Atlantika u pogledu zahtjeva za pristup toj konvenciji koji je podnijela Ujedinjena Kraljevina I stavljanju izvan snage Odluke (EU) 2019/510

text:
                  25.9.2020

                  HR

                  Službeni list Europske unije

                  L 311/8

         ODLUKA VIJEĆA (EU) 2020/1325
         od 21. rujna 2020.
         o stajalištu koje treba zauzeti u ime Europske unije u okviru Konvencije o budućoj multilateralnoj suradnji u ribarstvu sjeveroistočnog Atlantika u pogledu zahtjeva za pristup toj konvenciji koji je podnijela Ujedinjena Kraljevina I stavljanju izvan snage Odluke (EU) 2019/510
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Konvencija o budućoj multilateralnoj suradnji u ribarstvu sjeveroistočnog Atlantika (1) („Konvencija NEAFC-a”) odobrena je Odlukom Vijeća 81/608/EEZ (2) i stupila je na snagu 17. ožujka 1982.

                     (2)

                     Konvencija NEAFC-a trenutačno se primjenjuje na Ujedinjenu Kraljevinu stoga što je Unija ugovorna stranka te konvencije, a člankom 20. stavkom 4. Konvencije NEAFC-a isključuje se mogućnost pristupa država članica toj konvenciji.

                     (3)

                     Na temelju članka 20. stavka 4. Konvencije NEAFC-a toj konvenciji može pristupiti svaka država, pod uvjetom da zahtjev za pristup te države odobri tri četvrtine svih ugovornih stranaka konvencije u roku od 90 dana od datuma obavijesti depozitara o primitku zahtjeva.

                     (4)

                     Ujedinjena Kraljevina podnijela je 8. siječnja 2019. zahtjev za pristup Konvenciji NEAFC-a kao ugovorna stranka. Depozitar je o tome istog datuma obavijestio Komisiju.

                     (5)

                     Vijeće je 25. ožujka 2019. donijelo Odluku (EU) 2019/510 (3). Ta je odluka bila povoljna za pristup Ujedinjene Kraljevine Konvenciji NEAFC-a te je donesena za slučaj da Ujedinjena Kraljevina napusti Uniju bez sporazuma o povlačenju. Odlukom (EU) 2019/510 Komisija je ovlaštena za obavješćivanje o stajalištu Unije samo u slučaju da se ne sklopi sporazum o povlačenju.

                     (6)

                     Zahtjev za pristup Ujedinjene Kraljevine nije odobrio potreban broj ugovornih stranaka Konvencije NEAFC-a jer nije postignut kvorum od tri četvrtine.

                     (7)

                     U skladu s člankom 129. stavkom 4. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (4) („Sporazum o povlačenju”) Ujedinjena Kraljevina tijekom prijelaznog razdoblja može pregovarati, potpisivati i ratificirati međunarodne sporazume koje je sklopila u svoje ime u područjima u kojima Unija ima isključivu nadležnost, pod uvjetom da ti sporazumi ne stupaju na snagu niti se primjenjuju tijekom prijelaznog razdoblja, osim ako Unija to odobri. Odlukom Vijeća (EU) 2020/135 (5) utvrđeni su uvjeti i postupak za davanje takvih odobrenja.

                     (8)

                     Pismom od 3. travnja 2020. Ujedinjena Kraljevina obavijestila je Komisiju da namjerava u svoje ime izraziti suglasnost da bude obvezana Konvencijom NEAFC-a tijekom prijelaznog razdoblja. Ujedinjena Kraljevina podnijela je 6. srpnja 2020. novi zahtjev za pristup toj konvenciji, kojim je zatražila pristup koji bi počeo proizvoditi učinke tijekom prijelaznog razdoblja na način koji je u skladu sa Sporazumom o povlačenju.

                     (9)

                     Provedbenom odlukom Vijeća (EU) 2020/1305 (6) Ujedinjenoj Kraljevini odobrava se da u svoje ime izrazi suglasnost da bude obvezana Konvencijom NEAFC-a jer su ispunjeni uvjeti utvrđeni u članku 3. stavku 1. Odluke (EU) 2020/135.

                     (10)

                     Na temelju članaka 56., 63. i 116. Konvencije Ujedinjenih naroda o pravu mora (7) (UNCLOS) Ujedinjena Kraljevina ima zakonite ribolovne interese na području primjene Konvencije predviđenom u Konvenciji NEAFC-a (na otvorenome moru) kao obalna država u mjeri u kojoj su vode koje su u isključivom gospodarskom pojasu Ujedinjene Kraljevine obuhvaćene tim područjem primjene Konvencije.

                     (11)

                     Kako bi se spriječilo neodrživo ribarstvo, u interesu je Unije da Ujedinjena Kraljevina surađuje u upravljanju stokovima od zajedničkog interesa uz potpuno poštovanje odredaba UNCLOS-a i Sporazuma Ujedinjenih naroda o primjeni odredaba Konvencije Ujedinjenih naroda o pravu mora od 10. prosinca 1982. u pogledu očuvanja i upravljanja pograničnim ribljim naseljima i stokovima vrlo migratornih vrsta (8) (UNFSA) te bilo kojeg drugog međunarodnog sporazuma ili pravila međunarodnog prava.

                     (12)

                     Kako je predviđeno člankom 63. stavkom 2. UNCLOS-a i člankom 8. UNFSA-e, ako se isti stok ili stokovi povezanih vrsta pojavljuju u isključivom gospodarskom pojasu, na području izvan njega i na susjednom području uz njega, obalna država i države koje love takve stokove na susjednom području trebaju surađivati kako bi se dogovorile o mjerama potrebnima za očuvanje tih stokova na susjednom području. Takva se suradnja može uspostaviti u okviru regionalnih organizacija za upravljanje ribarstvom. Pristup Ujedinjene Kraljevine Konvenciji NEAFC-a omogućit će Ujedinjenoj Kraljevini suradnju u pogledu nužnih mjera za upravljanje ribarstvom, kako bi se osiguralo da se ribolovne aktivnosti obavljaju tako da se dotični stok ili stokovi iskorištavaju na održivi način.

                     (13)

                     Pristup prije isteka prijelaznog razdoblja omogućio bi Ujedinjenoj Kraljevini da u potpunosti ispuni obveze koje proizlaze iz UNCLOS-a u pogledu mjera očuvanja i upravljanja koje će početi proizvoditi učinke završetkom prijelaznog razdoblja i prestankom primjene prava Unije na Ujedinjenu Kraljevinu. Stoga je u interesu Unije da odobri zahtjev za pristup Konvenciji NEAFC-a koji je podnijela Ujedinjena Kraljevina do isteka roka za obavješćivanje iz članka 20. stavka 4. Konvencije NEAFC-a,

                     (14)

                     Radi jasnoće i pravne sigurnosti Odluku (EU) 2019/510 trebalo bi staviti izvan snage,

               DONIJELO JE OVU ODLUKU:

            Članak 1.

               1.   Stajalište koje treba zauzeti u ime Unije u okviru Konvencije o budućoj multilateralnoj suradnji u ribarstvu sjeveroistočnog Atlantika („Konvencija NEAFC-a”) jest da se odobri zahtjev za pristup Ujedinjene Kraljevine Konvenciji NEAFC-a.

               2.   Komisija se ovlašćuje da depozitara Konvencije NEAFC-a obavijesti o stajalištu Unije do isteka roka za obavješćivanje iz članka 20. stavka 4. Konvencije NEAFC-a.

            Članak 2.
            Odluka (EU) 2019/510 stavlja se izvan snage.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 21. rujna 2020.

                  Za Vijeće

                  Predsjednica

               J. KLOECKNER

            (1)  SL L 227, 12.8.1981., str. 22.

            (2)  Odluka Vijeća 81/608/EEZ od 13. srpnja 1981. o sklapanju Konvencije o budućoj multilateralnoj suradnji u ribarstvu sjeveroistočnog Atlantika (SL L 227, 12.8.1981., str. 21.).

            (3)  Odluka Vijeća (EU) 2019/510 od 25. ožujka 2019. o stajalištu koje treba zauzeti u ime Europske unije u okviru Konvencije o budućoj multilateralnoj suradnji u ribarstvu sjeveroistočnog Atlantika u pogledu zahtjeva za pristup toj konvenciji koji je podnijela Ujedinjena Kraljevina (SL L 85, 27.3.2019., str. 22.).

            (4)  SL L 29, 31.1.2020., str. 7.

            (5)  Odluka Vijeća (EU) 2020/135 od 30. siječnja 2020. o sklapanju Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (SL L 29, 31.1.2020., str. 1.).

            (6)  Provedbena odluka Vijeća (EU) 2020/1305 od 18. rujna 2020. o davanju odobrenja Ujedinjenoj Kraljevini da u svoje ime izrazi suglasnost da bude obvezana određenim međunarodnim sporazumima koji će se primjenjivati tijekom prijelaznog razdoblja u području zajedničke ribarstvene politike Unije (SL L 305, 21.9.2020., str. 27.).

            (7)  SL L 179, 23.6.1998., str. 3.

            (8)  SL L 189, 3.7.1998., str. 16.